Diari Oficial de la Generalitat Valenciana


Sumari del DOGV 873, del 21-07-1988 (1988/811693)

ORDRE de 8 de juliol de 1988, de la Conselleria d'Agricultura i Pesca, per la qual es concedeixen subvencions als expositors de les fires Euroagro i Iberflora de 1988 de València.
-----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/07/08/(1)/dof/vci/html**

### Dades del document

Número de DOGV
:   873

Data del DOGV
:   21-07-1988

Secció del DOGV
:   DISPOSICIONS GENERALS

Número del document
:   1988/811693


Data del document
:   08-07-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 8 de juliol de 1988, de la Conselleria d'Agricultura i Pesca, per la qual es concedeixen subvencions als expositors de les fires Euroagro i Iberflora de 1988 de València.  
Atès que per al sector agrari les fires d'Euroagro i Iberflora han assolit una importància considerable i que són un mitjà idoni per a divulgar i introduir en general les innovacions tecnològiques, en especial les referents a maquinària agrícola i a d'altres mitjans de producció, sembla escaient que la Conselleria d'agricultura i Pesca fomente aquestes iniciatives.  
En atenció d'aquests motius, a proposta de la Direcció General de la Producció Agrària, i fent ús de les facultats que tinc atribuïdes,  
ORDENE:  
Article primer  
La concessió de les subvencions té com a objecte promoure les activitats productives agràries mitjançant la divulgació entre el sector agrari de les tecnologies noves i fomentar-hi un major apropament de l'oferta i la demanda.  
Article segon  
Les subvencions es pagaran a la Institució de la Fira i repercutiran en els expositors en el cost de la superfície d'exposició. Tindran una quantia de fins tres mil pessetes (3.000 PTA) per m2 i un límit màxim de tres-centes mil pessetes (300.000 PTA) en el cas d'Entitats Associatives Agràries de Producció (Cooperatives, SAT i altres) i de fins dues mil pessetes (2.000 PTA) per m2 i un límit màxim de dues-centes mil pessetes (200.000 PTA) en els altres casos.  
Es podran auxiliar les activitats d'exposició de mitjans de producció i aquelles altres relatives exclusivament a la producció agrària, tot quedant-ne exclosa la comercialització.  
Article tercer  
La tramitació per a la concessió de les subvencions s'ajustarà al procediment següent:  
1. Les sol·licituds, dirigides a l'Il·lm. Sr. Director General de la Producció Agrària, les presentarà a la Conselleria d'agricultura i Pesca la Institució de la Fira, en un termini que finalitzarà el 20 de setembre de 1988 inclusivament.  
2. S'hi adjuntarà una relació identificativa, per ordre alfabètic, dels expositors que reunesquen els requisits assenyalats a l'article segon, amb la descripció del material que exposen i les característiques, el nombre de metres quadrats d'exposició contractats, la identificació de l'estand i el Número d'Identificació Fiscal o el DNI de l'expositor.  
Article quart  
Les subvencions, dins de les disponibilitats pressupostàries, es pagaran amb càrrec al programa 714.20 Ordenació i Millora de la Producció Agrària, del pressupost de 1988.  
Article cinqué  
Per tal de cobrar les subvencions, la Institució de la Fira haurà de presentar una certificació amb la relació nominal i alfabètica dels expositors inclosos a la relació prèvia a què es refereix el punt 2 de l'article tercer, tot indicant-ne la condició d'expositors i la superfície ocupada. El termini de presentació d'aquesta certificació finalitzarà el 15 de novembre d'enguany.  
Article sisè  
Les persones beneficiàries de les subvencions hauran de justificar el compliment de les seues obligacions tributàries i amb la Seguretat Social en l'últim exercici.  
DISPOSICIO FINAL  
Aquesta Ordre entrarà en vigor el dia de la publicació al  
Diari Oficial de la Generalitat Valenciana.  
València, 8 de juliol de 1988.  
El Conseller d'agricultura i Pesca,  
LUIS FONT DE MORA MONTESINOS


Còpia Permalink ELI